Nachladnutie v tehotenstve
Dobrý deň, 
som v 6 mesiaci tehotenstva a niečo na mňa lezie. Mám bolesti v krku (zväčšenú jednu mandľu), rýmu a zvýšenú teplotu 37,4. Používam tablety herbalMed Medical Antibirus, pijem heřmánkový čaj s medom a používam slanú vodu do nosa. Ako dlho môžem pastilky používať? Viete mi poradiť?
Dobrý deň,
ďakujeme Vám za otázku.
Pravdepodobne máte na mysli pastilky HERBALMED Medical Antivirus Dr. Weiss. Jedna pastilka sa nechá voľne rozpustiť v ústach každé 2-3 hodiny. Pastilky sa nemajú žuvať ani prehĺtať. Neprekračujte dávku 10 pastiliek denne. Užívajú sa krátkodobo, maximálne po dobu 30 dní. V prípade pretrvávajúcich ťažkostí sa poraďte so svojim lekárom.
Prajem Vám všetko dobré.
S pozdravom
PharmDr. Lenka Čorbová.